Nem, nem láttam semmit.
Ültem, néztem a tévét, amikor hirtelen...
Bumm!
Odanéztem, láttam a törött üveget a padlón.
Nem tudjuk, ki tette. Egyelőre nem.
Milyen élet az ilyen? Ha ez így megy tovább, el kell költöznünk.
Nem, dehogyis... Így nem élhetünk.
SZERELEM VAGY KÖTELESSÉG
Örülök neked.
Hogy vagy?
Nem tudom.
Hallottál még valamit?
Nem.
A rendőrség nem tehet semmit?
Semmit a világon.
Tizennégy éve élünk ott.
Soha nem volt példa semmi ilyesmire.
Ha ez velem történik, nemzetbiztonsági kockázatként kezelnék,
és a barátom vagy, szóval...
Örülök, hogy jól vagy.
Anya...
Anya azt mondta, lehet,
hogy költöznünk kell.
Költöznötök?
Beszélek a királyi udvarral. Oké? Beszélek velük. Biztos...
Biztos tudnak tenni valamit. Minden rendben lesz
Mostantól 120 percük van.
Hogy ment?
Szerintem jól. Csak rohadt hosszú volt.
De kurva szar teszt volt!
Az összes országos ilyen nehéz?
Semmit sem vágtam belőle. Ebből nagy bukta lesz.
Harminc perc után leadtad.
Minek próbálkozni, ha az erőfeszítésért nem jár jutalom?
A ballagás nélkül szart sem ér az egész.
Jó, de mit tehetnénk?
Hónapokba telik, mire a tanfelügyelet döntést hoz.
Igen, de nekünk nincs annyi időnk, Nisse.
Most érettségizünk.
Nem később, most.
Mire gondolsz?
Valami nagy dolog kellene, a petíciónál mindenképp nagyobb.
Olyasmi, amitől meggondolják magukat.
Jó. Például?
Nem tudom.
Most nem tudok gondolkodni.
- Kajálok valamit. - Együnk, éhen halok!
Ennyi. Száz év!
Mi újság?
Mi? Ne, hol?
Oké.
Na, menjünk!
Ne foglalkozz vele, Felicia!
Szabadság, elvtárs!
Hogy áll az arisztokrácia elleni harc?
Május elseje?
A munka ünnepe?
Ne már!
Még egy poént sem bírsz el?
De, ha vicces, Vincent.
Pedig nagyon vicces helyzet.
És tök fura.
Nincs itt valami érdekellentét?
Hisz a komcsikat támogatod,
ellenzed a monarchiát, és egy herceggel jársz.
- Vincent! - Állj le!
Az még nem komcsi,
aki választott államfőt szeretne.
Oké, tehát ellenzed a monarchiát?
Mi ingerel bennem téged annyira?
Homofób vagy? Erről van szó?
Homofób?
Nem, dehogyis.
Nem az a gond, hogy meleg vagy,
hanem az, hogy kommunista. Érted?
Vagy most megbántottalak?
Felvonulásra kell menned?
Aha, akkor szia!
Kurva szánalmas vagy.
Már megint tésztasaláta.
Fiúk!
Van egy ötletem.
Oké, mi?
Tüntetés.
Szoci lettél, Vincent?
Nem, komolyan.
Gyerünk!
Jól van.
Nem...
Nem válaszoltál Vincentnek.
Hogy ellenzed-e a monarchiát.
Kedvelhetlek úgy is, hogy ellenzem a rendszert.
Tényleg?
Igen, Wille.
Nem fogok puccsot csinálni.
Szóval tényleg.
Szerinted mi a jó a monarchiában?
Svédország történelmének része.
A világ egyik legősibb monarchiája vagyunk.
Egy szimbólum, ami egyesíti a népet.
„Egyesíti a népet”? Úgy beszélsz, mint Jan-Olof.
De ez egy igazi munka, Simon.
Számos diplomáciai incidenst a királyi család oldott meg,
mert a kormánynak nem ment.
Jó, de...
Mert mi voltunk a semleges fél.
De mindaz, amit mondasz, születési előjogok nélkül is megoldható.
Anélkül, hogy az emberek döntenének.
És milyen élet a tiéd, ha semmiben sem dönthetsz?
Ez...
kiváltság.
Nem büntetés.
Látom, milyen érzéseket vált ki belőled.
A JÖVŐ
Bizony, ezt a hetet, mint minden évben, a jövőnek szenteljük.
Sikeres öregdiákjaink fognak előadásokat tartani.
És innen rá is térhetünk a mai svéd feladatra.
Gondolkodjanak el a jövőjükön,
és írjanak levelet
a jövőbeli énjüknek!
Ezt a levelet
később, az érettségi előtt visszakapják majd.
A cél az, hogy motiváljuk magukat.
Mik a reményeik?
Valter elveszítené a szüzességét.
Hallgass!
Figyeljenek, ez komoly!
Kivé akarnak válni, miután leérettségiznek?
Mivel foglalkoznának a jövőben?
Kik akarnak lenni?
Ugyanilyen akarok maradni.
- Ennél nincs feljebb. - De szomorú!
Sara!
Szia!
Csak...
Csak azt akartam mondani,
hogy jó volt látni a Walpurgis-estén.
És most is.
Ezzel valószínűleg egyedül vagy.
Tudod, velem...
mindig beszélhetsz, ha egyedül vagy.
Mennem kell, elméleti vizsgám lesz.
- Tényleg? - A jogsihoz.
Az tök jó.
Szia!
Egy kalappal!
Szia!
Wilhelm?
- Szia, Farima! - Megkaptad a csomagot?
A javaslatokkal az alapítványodra?
Igen, de még nem tudtam átnézni őket.
Muszáj döntened,
hogy bejelenthessük a születésnapodon.
Igen, meg fogom nézni őket, de nem emiatt telefonáltam.
Rendben, miről van szó?
Segítsetek Simonnak!
Küldjetek neki királyi testőröket vagy valami őrséget,
mert... korábban is kapott már gyűlölködő leveleket, de...
Bedobtak egy rohadt követ az ablakukon. Halálra rémült.
Jó, utánanézek.
Oké.
Jól van. Köszi.
Volt esetleg más téma is?
Anya hogy van?
Igen, ezért is kell beszélnünk a születésnapodról.
A királynő nincs jól, nem lesz ott a bejelentésen,
és ezért a herceg sem.
Nem akarunk spekulációkat.
De akkor oldjak meg mindent egyedül?
Nem, az a döntés született, hogy te és August lesztek ott.
Ezen már meg sem lepődöm, mit...
Én elmehetek Simonhoz a testőrséggel.
Te döntsd el az alapítvány témáját,
és bírd ki August jelenlétét!
Csak segíteni próbálok, Wilhelm.
Jó, rendben.
De akkor...
Simon is legyen velem a szülinapomon!
Rendben.
- Köszi. - Fontos tudnunk,
hogy a trónörököst fokozott veszély fenyegeti
a nyilatkozatát követően a szélsőjobboldali környezetből.
Lehetséges, hogy ők tették ezt Simonnal?
Azt nem tudhatjuk.
Rossz tréfa is lehetett, ahogy a rendőrség gondolja.
De a biztonság kedvéért
biztosíthatunk önöknek ideiglenes szállást.
Na igen, én is elgondolkodtam már a költözésen.
Esetleg Göteborgba. Vannak ott rokonaink.
Én nem akarok elköltözni.
Az otthonunkban akarok biztonságban lenni.
Ahogy a testőrség is rámutatott,
nem ideális a földszinten lakni, főleg, ha minden irányban ablakok nyílnak.
Ott kiszolgáltatott az ember.
Mondom, mi legyen. Megszervezzük Simon szállítását
az iskolába és vissza.
Ott biztonságban leszel, ez pedig a királyi testőrség száma.
Ha bármi baj lenne, telefonáljanak!
Hívják őket, ha újabb fenyegetések érkeznének!
De tőled is elvárjuk, hogy megtedd a magad részét.
És az mi?
Minél kevesebbet látnak, annál biztonságosabb.
Nem posztolhatsz, nem kommentelhetsz, nem tehetsz ki képet,
sem új zenét, és tilos mindenféle interakció.
Nem járkálhatsz tüntetésekre.
Sem tömegbe.
Kerülnöd kell a feltűnést.
A legjobb az lenne, ha törölnéd a fiókjaidat.
Oké.
Oké? Jól van.
Akkor...
Köszönjük.
Köszönjük a kávét.
Nincs mit.
Na, hogy ment?
Ne bánd! Sokan nem mennek át elsőre. Majd...
64 pontot kaptam a 65-ből.
Tessék?
A mindenit, csodálatos!
Bocsánat, csak...
rohadt büszke vagyok rád.
Már félig megvan a jogsid.
Ezt meg kell ünnepelnünk.
LAZULÁS
NO KAMU
A CSALÁD
NŐVÉREM ÉS A LEGNAGYOBB BÁLVÁNYA
ÖRÖKKÉ
FIÓK TÖRLÉSE
TÖRLÉS MEGERŐSÍTÉSE
FIÓK TÖRÖLVE
Beszéltem Farimával. Szívesen látunk a szülinapomon.
Tényleg szeretnéd, ha elmennék?
Nem lesz ott egy csomó újságíró?
Nem lesz egy sem.
Egy udvari fotós lesz,
aki majd lő pár képet, és feltesz pár kérdést.
Utána vacsora a kastélyban.
August is ott lesz, és...
nélküled nem bírnám ki.
Nem akarsz jönni?
Dehogynem akarok jönni a szülinapodra.
Remek.
És mik a javaslatok?
Ezek az alapítvány lehetséges témái.
„Művészet és kultúra, fiatal vezetők, környezet és természet,
sport és egészség.”
Az volt legfelül.
Szerintem Farima arra akar rábeszélni.
Passzol a narratívához.
Meg akarják mutatni, hogy...
hogy komoly, hagyományos, okos és erős fiatalember vagyok.
Hát, őszintén szólva,
ha már muszáj ilyesmit csinálnod, mert te vagy a trónörökös,
legalább választhatnál valami olyasmit,
amiért lelkesedsz, és ami fontos neked.
Például valamit a fiatalok mentális egészségével kapcsolatban,
vagy esetleg valami LMBTQ+-témát.
A világban teljes a káosz.
Embereket börtönöznek be
és gyilkolnak meg a szexuális irányultságuk miatt.
Tisztában vagy vele,
milyen sokat tehetnél a változásért?
Igen, de az politikai állásfoglalásnak számít.
Emberi jog azt szeretni, akit akarsz.
Tehát akkor legyek...
minden meleg szószólója azért, mert szeretlek?
Simon, értem, amit mondasz. Komolyan.
De ez nem így megy.
Nem.
Nem foglalunk állást.
Az emberek tudják, hogy téged szeretlek, és ez sokat számít.
Nem elég ennyi?
Na mindegy, jó lesz a sport és egészség.
...TÚLJUTNI EZEN A KÉT...
Ez finom?
Vagy ez?
Ezeket a leveleket elsősként írták a jövőbeli énjüknek.
Szeretném, ha reagálnának arra, amit akkor írtak.
Hogy alakultak a terveik?
Tessék!
Úgy, ahogy szerették volna,
vagy esetleg másképpen?
Ebéd után hívjatok össze mindenkit a díszteremben!
- Minden évfolyamot. - Mindenkit?
Ebéd után mindenkinek gyülekező.
Figyelem, emberek! Gyertek a...
Tessék!
Ebéd után díszterem. Add tovább!
Gyertek a díszterembe!
Ebéd után, oké?
Helló!
A harmadikosoknak gyülekező a díszteremben!
Most! Szóval légyszi...
Siessetek! Most kell ott lennünk.
- Azt hittem... - Már gyülekeznek.
Ti is!
Jól van, emberek!
Egy kis figyelmet kérek!
Helló?
Csendet!
Vincent mondani szeretne valamit!
Kösz.
Oké.
Tudom, hogy mindenkinek elege van már az új szabályokból.
Azt mondják, az iskola védelmét szolgálják,
pedig már világossá tettük, mit gondolunk erről.
Az egész csak arról szól, hogy ellenőrizhessenek minket,
fasisztoid módszerekkel megsértve a magánélethez való jogunkat.
És tudom, hogy mindenki együtt tud érezni azzal,
amit mi, harmadikosok élünk át.
Megfosztottak minket a ballagástól.
De ebből elég volt.
Úgy fogjuk kinyilvánítani az elégedetlenségünket,
hogy azt ne tudják félresöpörni.
Sztrájkolni fogunk.
És mindenkit arra kérünk, hogy csatlakozzon.
Ha valaki azt hinné, hogy jövőre úgyis más lesz...
- Most komolyan, engem folyton piszkálnak. - Szolidaritást kérünk...
Erre most meg ők tüntetnek.
- Igen, de... - És beszélnek szolidaritásról.
Ülősztrájkot tartunk az igazságért.
És csak akkor kelünk fel, ha az igazgatónő meghallgat minket.
Nem bánnám, ha visszakapnám a telefonomat,
hogy esténként felhívhassalak.
Tehát melléjük állsz?
Annyira fura, hogy normálisabb életre vágyom?
Te is szörnyűnek tartottad ezeket a szabályokat.
Nem lenne jó együtt aludni? Bármikor együtt lenni?
Normális kapcsolatban élni?
Most következmények nélkül foglalhatok állást. Mondjak rá nemet?
Szóval csak akkor lehetsz szolidáris, ha nem kerül semmibe?
Jaj... Ugyan, Simon!
Simon!
Hahó!
Ez az.
Hillerska!
Szia!
Hol...
Hol van mindenki?
Sztrájkolnak.
Mi?
Miért?
Wilhelm is sztrájkol?
Minden rendben? Történt valami?
Leszámítva azt, hogy otthon kővel dobták be az ablakot,
nem lehetek többé fenn az interneten,
és anya el akar költözni...
jobban nem is lehetnék.
Remélem, remekül megvagytok apával,
akivel amúgy már évek óta nem tartom a kapcsolatot miattad,
hiába szeretném.
Remélem, szuperül érzitek magatokat.
De... hol vannak a többiek?
Sztrájkolnak.
Tessék?
Ez teljes mértékben elfogadhatatlan.
Azonnal menjenek vissza az osztályaikba!
Nem fogalmaztam világosan?
Tanárnő!
Ez egy békés ülősztrájk.
Azonnal jöjjön az irodámba!
Addig ülünk itt, amíg az iskola vezetése nem hallgat meg minket.
Ez nem vita tárgya.
Aki nem tér vissza azonnal az osztályába,
hivatalos figyelmeztetésben részesül, és a szüleivel is elbeszélgetek.
Hajlandóak vagyunk tárgyalni.
Pontosan. Az egyetlen követelésünk a szabályok enyhítése.
A helyzet az,
hogy ma itt vannak az öregdiákjaink,
akik időt szakítottak arra, hogy órát tartsanak maguknak.
Most nemcsak az iskolát, de saját magukat is lejáratják.
Ez valóban sajnálatos, de ők akkor tanultak itt,
amikor még senkit sem zavart a prefektusi rendszer
vagy maga a rezsim.
Biztos benne, tanárnő, hogy az önök oldalára állnának?
Na és a szüleink?
Igen.
Ha folytatják, akkor nem kapnak vacsorát, nem lesz sem menza, sem konyha,
a kollégiumok pedig zárva maradnak, amíg fel nem adják. Rendben?
Mi van? Nem kapunk kaját?
Elhozom a forradalmad
Hogyha már nincs más út
Elhozom a forradalmad
Hogyha nincs senki más
Simon!
Isten hozott!
Te, Simon, van még egy nyalókád?
Nincs.
Adok érte 100 koronát.
- Tessék? - Most rögtön küldök 200-at.
Sőt, 300-at.
Hozott valaki kaját? Mit fogunk enni?
Baszki, ha tudom, hogy éhségsztrájk lesz, nem vállalom be.
Hát én sem.
Ne már, pont ez a céljuk!
Meg akarnak törni minket, hogy feladjuk.
Nem hagynak minket éhen halni.
Gondolhattunk volna erre.
De...
Jó, de... jó.
Csak nem hittem volna, hogy ilyen sokáig tart.
- Hisz... - Folyton csak panaszkodtok.
Néha jó egy kicsit éhesnek lenni, nem?
Már bocs, de mi a jó az éhségben?
A... motiváció.
Igen, kiválthat némi szédülést és émelygést,
de az elmúlik majd, és utána olyan lesz, mintha...
mintha minden elhallgatna a fejedben.
Megnyugszik a tested.
Úgy hangzik, mint az evészavar.
Igen, tényleg.
Remélem, hamar elcsendesedik a fejem.
Mert másra sem gondolok, mint a pizzára, hamburgerre, tésztára, édességre...
Hozhattunk volna valami szórakoztatót.
Kurvára unatkozom.
Nálam csak ez van.
Igen, az izgi!
Ha én is elolvashatom a tiédet.
Jó, persze.
„Kedves Nils!
Remélem, csodásan telik a tavaszod.”
- Ezt egy vénasszony írta? - Te beszélsz?
„Csá! Tavaly kiderült az ADHD-m, azóta gyógyszert szedek.
Kicsit másképp érzem magam.” Baszki, te...
- „Valamivel jobb lett.” - Oké, Nisse.
August, elolvashatom a tiédet?
Mutasd a tiéd!
- Nincs nálam. - Ne kamuzz! Add ide!
Szerintem a szobámban van.
- Na persze. - Ne már, olvassuk el!
- Nincs nálam. - Dehogy nincs.
- Mutasd! - Nem, komolyan.
Ne legyél már hülye! Mi a franc...
Állj már le!
Mi a bajod?
Nyugi, August, komolyan!
Mégis miért...
Nem kell mindig olyan komolyan venned magad.
Mi olyan ciki benne?
Hogy prefektus akartál lenni?
Ha az olyan béna, miért szúrtál hátba egyből,
hogy te lehess a prefektus?
- Ez komoly? - Aha.
Nehogy már engem hibáztass a kudarcaidért!
Itt mindenki túlságosan feszültnek tart.
Azelőtt vicces voltál, mi történt veled?
De komolyan.
Napról napra egyre unalmasabb vagy.
Kapd be, de komolyan!
Kösz, hogy visszajöttél.
Nem akarok veszekedni.
Én sem.
Csak nem értem, miért alakul mindig minden olyan rosszul.
Talán mert...
mások vagyunk?
Eltér a véleményünk.
De az elvileg jó dolog, nem?
Hogy mások vagyunk? Így válunk...
egésszé, és tanulunk a másiktól.
Te tanulsz tőlem bármit?
Igen.
Csak néha rettentő...
ügyetlen tudok lenni.
Sosem akarok ártani neked,
Simon.
Én sem neked.
Van valami kajád? Rohadt éhes vagyok.
Megnézem.
Háromszáz korona.
- Simon, ne már! - Háromszáz korona.
Légyszi, ne, kikészültem!
Rohadt éhes vagyok.
Durva, hogy Henry 300-at ajánlott a nyalókámért.
Tiszta beteg.
Ezernyolcszáz korona!
- Senki többet? - Ezerkilencszáz!
Bassza meg! Kétezer-négyszáz!
Kétezer-négyszáz korona! Senki többet?
Először, másodszor, és harmadszor...
- Eladva a vörös hajú úrnak! - Igen!
Tessék!
És most mi következik, Stella?
Energiaital.
Hétszáz.
- Nadrág vagy felső. - Nadrág vagy felső.
Hová mentek? Leléptek?
Hé! Mi történik?
Hahó, gyertek vissza!
Árulók!
Ne már!
Mutasd a farkad a Hillerskának!
Mutasd a farkad!
Gyerünk, mutasd!
Eldurvult a helyzet.
Mi lett volna, ha ezt a tanfelügyelet is látja?
Úristen, pánik!
Akkor legalább értenék.
Mit értenének?
Hogy hová tud fajulni a helyzet.
Ezt említetted az interjúdon is?
Fejezzétek már be!
Csak őszinte voltam.
De beszéltél a beavatásról?
Nem mondtam el, mit csinálunk.
Mi az? Mindenhol van beavatás.
Bocs, de komolyan beszélsz?
Izé...
Megértem, ha depisnek érzed magad, Felice,
de attól még ne másokon töltsd ki!
Lányok! Ha olyat mond, amit aggasztónak találnak,
mostanra már léptek volna.
Biztos nincs semmi gond.
Jó reggelt!
Simon!
Jó reggelt!
Jól aludtál?
Nem.
- És te? - Nem.
Aha.
Nyissunk ablakot!
Jó reggelt!
Jól aludtak?
Ha valaki esetleg befejezné a butáskodást,
az jöhet reggelizni.
Elnézést, de mire várunk?
Hogy a szüleink rájöjjenek, hogy se oktatást, se ételt nem kapunk,
vagy hogy a médiában derüljön ki?
Nem engedek a zsarolásnak, Vincent.
Jó, de erről itt senkinek sem kell tudnia,
ha egy kicsit enyhítenek a korlátozásokon.
Tudják, mit?
Mondom, mi lesz.
Visszakapják a telefonjaikat.
Igen!
De
kizárólag tanítás után használhatják őket.
És a ballagás?
Igen, és a diákvacsora?
És a vacsora?
Jó.
Azt is hozzácsapjuk.
Na és a pontvadászat?
Szó sem lehet róla, és itt húzom meg a határt.
Mindenféle év végi szertartás vagy megalázó program
szigorúan tilos.
Világos?
Akkor...
az éhezésnek vége. Jó étvágyat!
Azt a kurva!
Hillerska!
Jó, hogy az én arcomra nem rajzoltak.
Ja!
Kurvára fáj a hátam.
Nem csoda, hisz egy darab papíron aludtál.
Ez a tiéd.
Köszi.
Elolvastam.
Oké, nem baj.
Kár, hogy csak annyit írsz, hogy jól szeretnéd érezni magad,
és semmi többet.
Hát, ez van.
- Mondani szeretnék valamit. - Nem kell több kifogás.
Nem arról van szó.
Tudom, hogy hibáztam,
és valószínűleg sosem bocsátasz meg.
Ezzel meg kell tanulnom együtt élni.
De azt is el akarom mondani, hogy...
hálás vagyok azért, hogy te voltál az első igazi barátom.
A palotában?
- A királynővel? - Aha.
Lesz 10 000 ezüst evőeszköz, és nem tudod majd, melyikkel kezdd?
Ja, stresszes lesz.
Most találkozom először a szüleivel
mint a pasija.
Igen, értem.
Azt sem tudom, mit adjak neki.
Én annak idején mindig fürdőgolyókat vettem Jasminának.
Szeret fürdeni?
Nem tudom.
Adhatnál neki valami személyeset.
Például mit?
Menjek oda azzal, hogy:
„Helló, kisgyerek vagyok, és ezt rajzoltam neked”?
Hát, rajzot talán inkább ne adj!
Miért nem írsz egy dalt?
- Jó, de... - Az személyes.
A királyi udvar biztos örülne.
Mióta érdekel téged, hogy mit gondolnak?
Azóta, hogy tudom, mit jelent, ha együtt vagyok az egyikükkel.
Nem is tudom...
Megpróbálok ezzel foglalkozni,
és teszem, amit mondanak.
Amikor törölted a képeinket...
Nem akarok érzékenynek tűnni, de azért megbántódtam.
Letöröltem pár appot, az azért...
nem olyan nagy ügy.
Ugye?
Nem, de azt nem szeretnénk, ha önmagadat is törölnéd.
Ennyi az egész.
Hallod... A születésnappal kapcsolatban...
Mi?
Gondolom, nem szeretnéd, ha ott lennék.
Tényleg nem.
Próbáltam beszélni Farimával, de ragaszkodott hozzá.
Én sem erre vágyom.
Egy szavadat sem hiszem.
Semmi mást nem akartál soha, csak a családom tagja lenni.
Kiskutyaként koslattál Erik után.
És még ő sem vett komolyan.
Szerettem Eriket.
Nem is ismerted.
Gyűlölt volna azért, amit velem tettél.
Biztosan, de...
Szerintem te sem ismerted őt igazán.
De igen, August, ismertem.
Az öccse voltam, basszus!
Mikor fogod már fel végre?
Erikben minden megvolt, ami benned nincs.
És nem is lesz soha.
Emlékszel még...
a beavatásra?
Amiről az újságok írtak?
A pornóval?
Az nálunk történt. A mi osztályunkban.
Erik
és a többi harmadikos szervezte.
Erik is ott volt.
Nem igaz. Hazudsz.
A Palotába vittek,
levetkőztettek,
sorba állítottak minket,
majd közölték, hogy akinek feláll,
azt megverik.
Aztán elindítottak egy filmet két pasival...
és röhögtek.
Kiröhögtek minket,
hisz pánikba estünk, mert nem tudtuk, komolyan gondolják-e.
Erik ott volt.
Jól van, fiúk, jöjjenek be!
A feliratot fordította: Marik Gábor